**Rõuge kooli hoolekogu koosolek**

Protokoll nr 3, 2021/2022 õ-a

28.04.2022 kell 18‑19.45

Rõuge kooli väliõppeklass

Osalesid: Kristina Siska (1. klassi lastevanemate esindaja), Taavi Karu (3. klass), Pipi Helekivi (5. klass), Katre Palo (6. klass), Kristi Parind (7a ja 7b klass), Kaire Uder (9. klass), Ats Uder (õpilasesinduse esindaja), Siiri Saal (vallavolikogu esindaja), Annika Kuus (kooli direktor), Terje Raju (klassiõpetaja, projekti „Liikuma kutsuv kool“ eestvedaja)

Puudusid: Janek Trumm (2. klass), Anne Ots (4a ja 4b klass), Kairi Põld (8. klass), Karel Saarna (vilistlaste esindaja), Maia Paas (õppenõukogu esindaja)

Protokollija: Katre Palo

Päevakord:

1. II trimestri kokkuvõte – direktor Annika Kuus

2. Pikapäevarühm uuel õppeaastal, kooli pedagoogilise personali ja tugimeeskonna värbamise kord - direktor Annika Kuus

3. Projekt „Jupike jala“ – Kristina Siska

4. Projekt „Liikuma kutsuv kool“ - Kristina Siska ja Terje Raju

5. Õuesõppeklassi põrand - Terje Raju

**1. II trimestri kokkuvõte**

Direktori Annika Kuus andis ülevaate II trimestri õppetööst, hinnetest, olümpiaadidel ja võistlustel osavõtust. Reede hommikul jätkuvad täiendavad õppetegevused uni kooliaasta lõpuni.

**2. Pikapäevarühm uuel õppeaastal, kooli pedagoogilise personali ja tugimeeskonna värbamise kord**

Annika Kuus tutvustas plaane, mida koolis muuta alates uuesti õppeaastast: soov on teha ümberkorraldusi pikapäevarühmas, samuti kogu koolipäeva ülesehituses. Koostamisel on kooli värbamiskord, et oleksid selged juhised personali töölevõtuks, konkursside korraldamiseks.

Uuel õppeaastaks tuleb kindlasti üle vaadata pikapäevatoidu lapsevanemapoolne kulu. Seda tasu ei ole pikka aega suurendatud (senine tasu on 0,5 eurot toidukord).

Tõstatati küsimus kooli üldkoosoleku korraldamiseks: üldkoosolek võiks toimuda augustis.

Kooli arengukava on vallavalitsusele esitatud ning peagi algab avalik väljapanek ja seejärel toimub avalik arutelu.

Koolivorm: Maratilt on esimene pusade proovipartii tellitud.

Kooli 9. klassi lõpuaktus on 18. juunil.

**3.-5. „Jupike jala“, „Liikuma kutsuv kool“, õuesõppeklassi põrand**

Kristina Siska andis ülevaate, kuidas ettevõtmine „Jupike jala“ on kulgenud. Tuli ette juhtumeid, kus lapsevanemad lasid lapse autost välja ülekäiguraja juures, selle asemel et sõita rahvamaja juurde ja toetada sellega ettevõtmise ideed: kõndida jala.

„Liikuma kutsuva kooli“ projekti raames arutati kooli õueala funktsionaalsust, milliseid aktiivset tegevust toetavaid alasid juurde luua ja kuhu täpsemalt (nt korvpallikorvid, jalgpallisein, pinksilaud). Asukohavalikul kindlasti arvestada tulevikus eeldatavasti rajatava teise tenniseväljaku ja peagi valmiva staadioni planeeringut.

Arutati õuesõppeklassi hoone ümberehitusi ja sellele põranda rajamist. Vaja on ehitada korralikum põrand, praegu pinnas. Võimalusel ehitada katuseaknad, et oleks rohkem valgust ning teha ümberehitust, et vähendada tuulekoridori efekti. Konkreetset rahastust veel pole.

Järgmine hoolekogu koosolek sügisel, täpsem toimumisaeg selgumisel.